b'\n_START_ARTICLE_\nFC St. Gallen\n_START_PARAGRAPH_\nFC St. Gallen 1879 (nem\xc5\xa1ko: Fussballclub St. Gallen 1879) je \xc5\xa1vicarski nogometni klub iz mesta St. Gallen. Ustanovljen je bil 19. aprila 1879 in trenutno igra v 1. \xc5\xa1vicarski nogometni ligi._NEWLINE_Z doma\xc4\x8dih tekmovanj ima St. Gallen 2 naslova dr\xc5\xbeavnega prvaka (1903/04, 1999/2000), 1 naslov dr\xc5\xbeavnih pokalnih prvakov (1969) in 3 naslove dr\xc5\xbeavnih pokalnih podprvakov (1945, 1977, 1998), 1 naslov prvaka (1978) in 1 naslov podprvaka (1982) dr\xc5\xbeavnega liga\xc5\xa1kega pokala ter 2 naslova prvaka Lige \xc5\xa1vicarskega izziva (2009, 2012). Z evropskih tekmovanj pa je najvidnej\xc5\xa1i uspeh St. Gallna uvrstitev v skupinski del Evropske lige v sezoni 2013/14, kjer je v skupini s \xc5\xa1pansko Valencio, vali\xc5\xbeanskim Swansea Cityjem in ruskim Kuban Krasnodarjem osvojil 4. mesto (2 zmagi, 4 porazi)._NEWLINE_Doma\xc4\x8di stadion St. Gallna je kybunpark, ki sprejme 19.694 gledalcev. Barvi dresov sta bela in zelena. Nadimek nogometa\xc5\xa1ev je Espen.'